
Прошли број (39) Зборника радова (ЗРВИ) третиран је, мада не и зва- 
нично, као нека врста јубиларног броја. Учињено је то због сустицања двеју 
за нашу публикацију значајних годишњица: стогодишњице рођења Георгија 
Острогорског, утемељивача Зборника, и педесетогодишњице излажења. 
Овај број нема ту двоструку ауру и не можемо га сматрати јубиларним, али 
садржи одређену специфичност на коју желимо да скренемо пажњу читала- 
ца. Издавачи Зборника одавно су одлучили да свака двадесета свеска садр- 
жи комплетну библиографију радова објављених у претходном раздобљу, 
укључујући и свеску која такву библиографију садржи. Зборник радова 20 
(1981) први пут је понудио одговарајући прилог. Сада, са Зборником радова 
40 (2003), отишло се из практичних разлога корак даље. Овај број, наиме, не 
садржи библиографију радова из претходних двадесет свазака, како је прво- 
битно намеравано, него целокупан преглед свих текстова који су икад обја- 
вљени у Зборнику радова Византолошког института, укључујући и свеску 
која је пред читаоцима. Верујемо да је ово користан допринос традиционал- 
ној уређивачкој политици наше публикације. 

Ове године навршило се седамдесетпет година живота и педесет годи- 
на научног рада академика Симе Ћирковића. Неподељена су мишљења да је 
он у сваком погледу и по свим мерилима изузетан посленик у истраживању 
српског средњег века, што подразумева и необично широк допринос изуча- 
вању српско-византијских односа. Управо у овом истраживању прожимања 
двају балканских светова академик Ћирковић је деденијама истакнути са- 
радник Византолошког института САНУ, а годинама већ и један од стожера 
његове научне стратегије. Као дугогодишњи председник Научног већа Ин- 
ститута, члан редакције институтског Зборника радова и Националног ко- 
митета за византологију, академик Ћирковић је веома ангажовани учесник, 
често и покретач, у креирању византолошких научних програма, а истовре- 
мено и неуморни прегалац у њиховом остваривању. Посвећеност је то из ко- 
је проистиче немерљив научни допринос, било да је реч о изучавању визан- 
тијских извора или о бављењу историјском стварношћу која се у тим изво- 
рима оцртава. 

Сарадници Института сматрају обележавање јубиларне годишњице 
академика Симе Ћирковића својим дугом према њему, према научној јавно- 
сти наше земље и према светској медиевистици. Слављенику се зато ова 
свеска Зборника посвећује као скроман израз поштовања, захвалности и 
пријатељства. 

Eiq поХХа етц, бгбаскаХе! 

Радови обухваћени овим бројем Зборника настали су из саопштења 
поднетих на IV националној конференцији византолога, одржаној од 27. до 
29. октобра 2005. године у Српској академији наука и уметности и на Фило- 
зофском факултету Универзитета у Београду. Известан број саопштења са 
скупа, који из разних разлога нису могли да буду објављени овом приликом, 
појавиће се у наредном броју Зборника, чије је обликовање предвиђено за 
следећу јесен. 

По традицији, Конференција је имала тематски део — овога пута Срби- 
ја и Византија — последње столеће — и општи део, са саопштењима разли- 
чите тематике, која су, као и саопштења из првог дела, проистекла из рада 
на пројектима, финансираним од Министарства науке и заштите животне 
средине Републике Србије. Специфичност Конференције, и овог Зборника, 
огледа се у томе што део радова садржи и прве резултате грчко-српског про- 
јекта о интеракцији Византије и Србије у последњем веку њиховог постоја- 
ња, који се одвија у сарадњи Института за византијска истраживања (Атина) 
при Грчкој националној фондацији за науку и Византолошког института 
САНУ (Београд). 

Композиција Зборника, са његовом интердисциплинарном садржином, 
редоследом радова одражава ток Конференције, који се од њеног програма 
разликовао само одсуством извесног броја пријављених аутора. 

Редакциони одбор 


This issue of Zbornik contains papers originally presented at the 4 th Na- 
tional Byzantine Studies Conference, held at the Serbian Academy of Sciences 
and Arts and the Faculty of Philosophy of Belgrade University, October 
27 th_ 29 th 2005. A number of contributions presented at the Conference which, 
for different reasons, could not be published here, will арреаг in the next issue of 
Zbornik, planned for the autumn to come. 

As customary, the Conference had a thematic session — this time the topic 
was Serbia and Byzaniiutn: The Lasl Century — and a general one, comprising 
presentations on different topics. The presented papers at both of sessions fea- 
ture results of research within some projects, which are financed by the Ministry 
of Science and Environmental Protection of the Republic of Serbia. A peculiar 
feature of the Conference and of this issue of Zbornik is that some of the papers 
present the first results of the Greek-Serbian project on the interaction of Byzan- 
tium and Serbia in the last century of their existence, carried out in cooperation 
by the Institute of Byzantine Research (Athens) of the National Hellenic Re- 
search Foundation and the Institute for Byzantine Studies of the Serbian Acad- 
emy of Sciences and Arts (Belgrade). The interdisciplinary composition of 
Zbornik reflects the schedule of the Conference, which, in its turn, differed from 
its program only in the absence of some announced speakers. 

Навршило се седамдесетпет година живота и педесет година научног ра- 
да академика Гојка Суботића. Врсни познавалац и у нас кључни истраживач 
византијске и поствизантијске уметности, широко познат у међународним на- 
учним круговима као тумач уметничких токова на средњовековном Балкану, 
академик Суботић даје огроман допринос изучавању српско-византијске кул- 
турне и друштвене интеракције. Члан трију националних академија наука и 
грчки амбасадор хеленизма, он и поред готово бескрајних простора на којима 
се кретао и духовним и физичким ангажманом, дуги низ година остаје, пре 
свега, веран и креативан сарадник Византолошког института САНУ и један 
од твораца институтског научног профила. Његово прегалаштво видљиво је у 
свему чега се дотакла његова истраживачка радозналост. Сарадници Институ- 
та свесни су вишезначног и немерљивог доприноса академика Суботића, који 
је уграђен у углед Института. Али исто тако они су свесни да је његов научни 
допринос јасно препознатљив и у животу других научних средина, како у зе- 
мљи тако и у иностранству. 

Сарадници Института зато сматрају обележавање јубилеја академика 
Гојка Суботића својим дугом према њему, према научној јавности наше зе- 
мље и према страним истраживачима којима је у срцу проучавање византиј- 
ске културе. Ширина одзива оних који су желели да учествују у овом гесту 
поштовања, захвалности и пријатељства најбоље показује колико је посве- 
ћивање ове свеске Зборника академику Суботићу било, иако скромно, неоп- 
ходно признање једном изузетном делу. 

Нешто је више од годину дана прошло од тихог одласка др Нинославе 
Радошевић — Нине, како су је сви звали, и у нас и у светским византоло- 
шким круговима. Тешко је замислити да се то десило, јер Нина је дуги низ 
година, често тешких година, оваплоћавала мерило људских вредности у на- 
шој истраживачкој заједници. И не само у Византолошком институту. Њен 
морални утицај, њена велика знања, нарочито у сфери византијске филоло- 
гије и историје књижевности, исказивали су се на сјајан начин у настајању 
критерија који су неосетно, али сигурно доприносили угледу „београдске 
византолошке школе“. У све то био је уткан пријатељски однос према коле- 
гама и, посебно, посвећеност стручном и људском уздизању младих истра- 
живача. Због свега тога губитак је неизмеран. Зато ова књига, коју Нини по- 
свећују колеге и пријатељи, представља само малени део захвалности за оно 
што је чинила, као и сведочанство о трајности наших сећања. 

Део студија у овој свесци Зборника радова Византолошког института 
настао је на заједничкој тематској основи, произишлој из научног скупа срп- 
ских и бугарских истраживача Српско-бугарска узајамност у византијском 
свету XIII века , који је одржан у Београду од 30. октобра до 2. новембра 
2008. године. Одржавање скупа је помогло Министарство за науку и техно- 
лошки развој Републике Србије, а радови аутора са српске стране предста- 
вљају делимичне резултате неколико пројеката које финансира Министар- 
ство, пре свега пројекта Византијски свету променама (10-13. век). Редак- 
ција планира да неколико радова са наведеном тематиком буде објављено и 
у следећој свесци Зборника. 

Овај број ЗРВИ излази у вишеструко сложеним околностима. Са новим 
Законом о Српској академији наука и уметности промењен је статус Ака- 
демијиних института, па и Византолошког института САНУ, чије је реструк- 
туирање у току. Истовремено, врше се припреме за рад у оквиру пројектног 
циклуса истраживања од 2011. до 2014. године, као и за Пету националну 
конференцију византолога, која треба да буде одржана у новембру ове го- 
дине. Такође, Редакција је проширена са неколико познатих научних имена. 
Иако су речене активности одраз позитивних промена, оне се дешавају у 
времену када је Институт изненада остао без свог Председника Научног 
већа, академика Симе Ћирковића, који је годинама представљао његову те- 
мељну вредност. Због свега тога, свеска 47 настајала је у некој врсти пре- 
вирања. У сваком случају, остварена су два важна посебна циља. Појавила 
су се међу ауторима нова лица, из земље и иностранства, и издати су преоста- 
ли необјављени радови са бугарско-српског научног скупа одржаног 2008. го- 
дине. Ово последње била је обавеза према учесницима скупа, иако је ре- 
дакција свесна могућих негативних реакција због неких заступаних теза. 

Редакциони одбор 


Le present numero du ZRVI parait dans des circonstances complexes a plus 
d’un titre. La nouvelle Loi sur l’Academie serbe des sciences et des arts a amene 
un changement de statut pour les Instituts qui lui sont rattaches, et par conse- 
quent pour l’Institut d’etudes byzantines, dont la restructuration est en cours. 
Simultanement nous sommes en pleine preparation des travaux devant s’inscrire 
dans le cycle de projets de recherches pour les annees 2011 a 2014, ainsi que de 
la Cinquieme conference nationale d’etudes byzantines, qui doit se tenir en novem- 
bre de cette annee. Enfin, la Redaction du Zbornik s’est vue elargie en ac- 
cueillant plusieurs noms bien connus dans le cadre des etudes byzantines. Quand 
bien meme ces activites sont le reflet de changements positifs, elles surviennent 
au moment ou l’Institut vient de perdre son President du Conseil scientifique, 
l’academicien Sima Cirković, dont les qualites ont assure la valeur du travail 
realise durant toutes ces annees. Ce sont les raisons que le cahier n° 47 a vu le 
jour dans une sorte d’effervescence permanente. En tout etat de cause, il a ete 
possible d’atteindre deux objectifs importants nous tenant a coeur : de nouveaux 
noms, parmi les chercheurs de Serbie ou etrangers, sont apparus parmi les auteurs 
et on a pu proceder a l’edition des travaux, restes non publies, du symposium sur 
les relations bulgaro-serbes tenu en 2008. Ce second objectif se presentait d’ail- 
leurs comme un devoir envers les participants a ce symposium, bien que la 
redaction soit consciente de possibles reactions negatives en raison de certaines 
theses avancees. 

фото Вук Ненезић 



Ове, 2013. године, навршава се седамдесетпет година живота академика 
и професора Љубомира Максимовића. Изузетно научно прегалаштво у истра- 
живањима византијске цивилизације обележило је полувековну каријеру профе- 
сора Максимовића, остављајући будућим генерацијама у наслеђе бројне научне 
студије, чије су одлике темељност, луцидност и инспиративне интерпретације. 
Изучавањем византијске управе, историје позновизантијског града и српско- 
византијских односа, академик Љубомир Максимовић трајно је обележио визан- 
тологију у нас и у свету. Почасни докторати и чланства у иностраним академијама 
наука и међународним научним организацијама, као и бројна предавања по по- 
зиву на европским универзитетима сведоче о живој научној и организационој 
делатности Љубомира Максимовића. Настојећи да унапреди и афирмише бео- 
градску византолошку школу, деценијама је постојано истрајавао на повезивању 
српске са иностраним научним срединама. Неговање и унапређивање односа 
са другим светским византолошким центрима учинило га је на својеврстан на- 
чин амбасадором наше научне средине. Препознатљив по предусретљивости, 
љубазности у опхођењу, отворености и спремности на сарадњу, постао је близак 
многим генерацијама научника, стварајући и негујући широк круг пријатеља и 
колега у земљи и иностранству. Највише захваљујући његовом научном угледу 
и напорима које је чинио као професор Филозофског факултета Универзитета у 
Београду, директор Византолошког института САНУ и председник Српског ко- 
митета за византологију, Београд је 2011. изабран за домаћина 23. међународног 
конгреса византолога (2016). Тако су српски византолози и медиевисти добили 
још једну прилику да на највишем нивоу афирмишу научне дисциплине тради- 
ционално неговане у нашој средини. 

Као израз захвалности за изузетне деценијске напоре уложене у очување и 
унапређење византијских студија у земљи, сарадници Византолошког института 
САНУ одлучили су да 50. јубиларну свеску Зборника радова Византологиког 
института посвете дугогодишњем уреднику овог часописа, свом колеги и про- 
фесору, академику Љубомиру Максимовићу. Задовољство је констатовати да је 
позив редакције наишао на широк одзив у нашој и иностраној научној средини. 


Редакциони одбор 


The уеаг 2013 saw the celebration of the 75 th birthday of academician and pro- 
fessor Ljubomir Maksimović. Professor Maksimović’s half-century long career has 
been marked by his extraordinary zeal for the investigation of Byzantine civiliza- 
tion. The thoroughness, lucidity and innovative nature of his research has provided a 
rich legacy that will continue to inspire future generations of scholars. Ву studying 
Byzantine administration, the history of late byzantine cities, and Serbo-Byzantine 
relations, academician Ljubomir Maksimović has made a fundamental contribution to 
the field of Byzantine studies not only in Serbia, but globally as well. Нопогагу doc- 
torates, memberships in intemational academies of sciences, and various intemational 
scientific organizations, as well as invitations as a guest lecturer at prominent universi- 
ties and cultural institutions throughout Europe, all testify to the vibrant scientific and 
organizational activities of academician Maksimović. For decades, he has endeav- 
ored to improve and promote the Belgrade school of Byzantine studies by connecting 
Serbian scholars with international scientific communities and networks. Serving as 
an ambassador for Serbia’s scholarly community, Professor Maksimović has fostered 
and strengthened relationships with other international centers for Byzantine studies. 

Known for his helpful, generous, and collaborative spirit, academician Maksi- 
mović has become a valued colleague, mentor and friend to a wide circle of scholars 
at home and abroad. Professor at the Faculty of Philosophy of University of Belgrade, 
Director of the Byzantine Institute, SANU, and president of the Serbian National 
Committee for Byzantine Studies, it was llargely due to his esteemed internation- 
al reputation that Belgrade was selected in 2011 as host for the 23rd International 
Congress of Byzantine Studies (2016). Byzantine and medieval scholars in Serbia 
will receive great benefit from this opportunity to participate in the highest level of 
scholarly discourse in the scientific disciplines traditionally cultivated in our country. 

As an expression of gratitude for the extraordinary, decades-long, efforts in 
the preservation and promotion of Byzantine studies in the country, associates of the 
Byzantine Institute, SANU, have decided to dedicate the 50th anniversary issue of the 
ZRVI (Zbornik radova Vizantološkog instituta) to the long-time editor of the joumal, 
our colleague and professor, academician Ljubomir Maksimović. It is our pleasure to 
anounce that the call for contributions to this special issue of our joumal met with a 
strong response from scholars at home and abroad. 


Editorial Board 

